EkBass/fiwiki-20250220-pages-articles huggingface dataset:
Saagokruunukävykki

Saagokruunukävykki eli saagokäpypalmu (Cycas circinalis) on käpypalmuihin kuuluva laji, jota esiintyy endeemisenä Intiassa Karnatakan, Keralan ja Tamil Nadun alueella. Se kasvaa tyypillisesti melko tiheissä kausikuivissa pensaikkometsissä. Saagokruunukävykki voi pudottaa lehtensä erityisen kuivina kausina. Laji on uhanalaisuusluokituksessa erittäin uhanalainen (EN). == Lähteet == * The IUCN Red List of Threatened Species, Cycas circinalis === Viitteet === == Aiheesta muualla == *ARKive: Cycad (Cycas circinalis) (kuvia) Luokka:Käpypalmut Luokka:Uhanalaiset kasvit
Olli Koivistoinen

Olli Koivistoinen eli Kakkisen Olli (18. joulukuuta 1877 Suonenjoki – 4. huhtikuuta 1953) oli Suonenjoen ja Karttulan rajalla Kakkisen salon erämaa- alueella asunut sanavalmis savolaisukko josta on jäänyt elämään paljon tarinoita. Häntä kutsuttiin Kakkisen salon muaherraksi. Kakkisen salo oli Ollin elinaikana tietön, louhikkoinen ja soinen erämaa-alue Suonenjoen keskustaajaman koillispuolella. Olli Koivistoinen syntyi Räsahon talon saunassa Loviisa Koivistoisen aviottomana lapsena, hänen isänsä oli tohmajärveläinen miilunpolttaja Olli Haara. Ollilla ja hänen vaimollaan Kustaavalla oli taas kaksi poikaa joista kumpikin kuoli isorokkoon. Jonkinlaisena metsänvartijana toiminut Olli Koivistoinen asui vaimoineen suon laidassa sijainneessa vanhassa mökissä joka saattoi olla peräisin 1700-luvulta. Kauko Vainion kirjassa kerrotaan että talvisodan aikana loppiaisena 1940 noin parikymmentä venäläistä pommikonetta pudotti Ollin mökin lähiympäristöön noin 60 suurta räjähdepommia. Mökille ja sen asukkaille ei koitunut vahinkoja, mökin seinältä vain putosi kello ja puntari. Epäselväksi jäi oliko pommitus tarkoituksellinen vai halusivatko lentäjät vain päästä eroon pommilastista. Pommituksesta jäivät muistoksi vain suolle syntyneet suuret pommikuopat. Kakkisen salolla olevaan suureen 5 metriä korkeaan siirtolohkareeseen, Ollin kiveen, on hakattu Kakkisen Ollin muistokirjoitus. Ollin mökistä on säilynyt puolet ja se palvelee nykyisin syksyisin Jouhtenisen metsästysseuran hirvenlihan paloittelupaikkana. Kauko Vainio on julkaissut kaksi Olli Koivistoisesta kertovaa omakustannekirjaa: * Kakkisen Olli - kertomus Olli Koivistoisesta, omalaatuisesta humoristista ja poikkeuksellisesta salon ukosta. 1957 * Kopratalakkunnoo - kertomus sanavalmiista savolais-ukosta ja hänen lähiympäristöstään. 1977 == Lähteet == * Aulis Koivistoinen - Savolaisia päiväkirjamietteitä : juttua Kärkkäälästä : Kakkisen Olli * Jouhtenisen metsästysseuran sivut : Metsästysalueet ja maja : Kuka oli Kakkisen Olli? * Olli Koivistoisen Kansaneläkelaitoksen-henkilökortti Astia-tietokanta. == Aiheesta muualla == * Karttapaikka : Kakkisen Ollin muistokivin sijainti Luokka:Suomalaiset henkilöt Luokka:Suonenjoki Luokka:Vuonna 1877 syntyneet Luokka:Vuonna 1953 kuolleet
Kauko Vainio

Kauko Kalervo Vainio (23. maaliskuuta 1914 Kuopio – 8. lokakuuta 2000)Digi- ja väestötietovirasto, väestötietojärjestelmä, Espoo, viitattu 1.3.2022 oli suomalainen viulisti ja kirjailija. Vainion vanhemmat olivat kansanedustaja Ville Vainio ja Helmi Maria Halonen. Hän opiskeli Sibelius-akatemiassa ja toimi Radion Sinfoniaorkesterin viulistina. Vainio on julkaissut kaksi omakustannekirjaa Suonenjoen ja Karttulan rajamailla eläneestä Olli Koivistoisesta (1877–1953) eli Kakkisen Ollista. Vainio oli naimisissa vuodesta 1944 Sylvi Maria Karjalaisen (1919–2002)Kirkkonummen seurakunnat, Vainio Sylvi Maria, Kirkkonummen hautausmaan uurnalehto, viitattu 1.3.2022 kanssa. == Teoksia == * Kakkisen Olli. Kertomus Olli Koivistoisesta, omalaatuisesta humoristista ja poikkeuksellisesta salon ukosta. Omakustanne, Helsinki 1957 * Kopratalakkunoo. Kertomus sanavalmiista savolais-ukosta ja hänen lähiympäristöstään. Yhtyneet Kuvalehdet Oy Paino-osasto, Helsinki 1977, 3. painos Karttula 1977 == Lähteet == * Pohjoissavolaisen kaunokirjallisuuden bibliografia : Kauko Vainio (arkistoitu versio) === Viitteet === Luokka:Suomalaiset kirjailijat Luokka:Suomalaiset viulistit Luokka:Ylen henkilöstö Luokka:Vuonna 1914 syntyneet Luokka:Vuonna 2000 kuolleet
HMCS Crescent

HMCS Crescent (viirinumerot R16, D16 ja DDE 226) oli Kanadan laivaston Cr- luokan hävittäjä, joka muutettiin 1956 sukellusveneentorjuntafregatiksi. == Valmistus == Britannian Amiraliteetti tilasi nimellä HMS Crescent aluksen John Brown and Companyltä Clydebankistä, missä köli laskettiin 16. syyskuuta 1943. Alus laskettiin vesille 20. heinäkuuta 1944 ja valmistui 21. syyskuuta 1945.Whitley, M. J. s. 136-137 == Palvelus == Alus siirrettiin 1946 Kanadan laivastolle, joka säilytti aluksen nimen. Kanadan hallitus lunasti 1951 aluksen ja muutti sen 1956 sukellusveneentorjuntafregatiksi. Alus romutettiin 1971. == Lähteet == * * * === Viitteet === Luokka:Kanadan laivaston C-luokan hävittäjät (1943) Luokka:John Brownin valmistamat alukset
Heikki Koskinen

Heikki Koskinen voi tarkoittaa seuraavia henkilöitä * Heikki Koskinen (1876–1923), lyseon lehtori, kouluneuvos ja oppikirjojen tekijä * Heikki Koskinen (s. 1930), shakinpelaaja * Heikki Koskinen (s. 1936), kansanedustaja * Heikki Koskinen (s. 1950), yritysjohtaja * Heikki ”Mike” Koskinen, säveltäjä ja muusikko * Heikki J. Koskinen, filosofi
Heikki Koskinen (yritysjohtaja)

Heikki Juhani Koskinen (s. 1950) on suomalainen toimitusjohtaja. Hänet nimitettiin elektroniikkayritys Salora Oy:n toimitusjohtajaksi vuonna 1985.http://www.hs.fi/verotiedot/person.do?personId=17http://elma.elka.fi/ArkHistory/S309.DOC Sen jälkeen Koskinen on toiminut johtajana teknologiayritys Nokiassa eri tehtävissä. ==Lähteet== Luokka:Suomalaiset yritysjohtajat Luokka:Nokian henkilöstö Luokka:Vuonna 1950 syntyneet Luokka:Elävät henkilöt
Heikki Koskinen (säveltäjä)

Heikki Juhani ”Mike” Koskinen on suomalainen muusikko, säveltäjä ja musiikinopettaja, joka asuu San Franciscossa Yhdysvalloissa. Hänen pääinstrumenttinsa ovat trumpetti ja digitaalitrumpetti sekä piano. Varhaisissa levytyksissään Love Recordsille hän käytti nimeä Mike Koskinen, mutta myöhemmin hän on käyttänyt omaa nimeään.http://www.heikkikoskinen.com/full-moon/ Koskinen valmistui diplomi- insinööriksi Teknillisestä korkeakoulusta 1971 ja opiskeli 1973–1975 sävellystä ja sovittamista Berklee College of Musicissä Yhdysvaltojen Bostonissa. 1980-luvun puolivälissä hän pätevöityi Yhdysvalloissa musiikinopettajaksi. Yksityisopetusta hän on saanut Henrik Otto Donnerilta, Charlie Banacosilta ja Jimmy Owensilta.Bio, Heikki Koskinen. Viitattu 22.9.2014. Rytmi-lehden lukijaäänestyksissä Koskinen valittiin 1976 ja 1977 vuoden parhaaksi jazztrumpetistiksi.Resume, Heikki Koskinen. Viitattu 22.9.2014. Asetuttuaan asumaan San Franciscoon hän veti KUSF-radioasemalla vuosina 1997–2008 ”Studio Finland” -ohjelmaa. Hän on opettanut musiikkia ja johtanut yhtyeitä monissa San Franciscon alueen kouluissa ja musiikkiopistoissa. Hän soittanut yhdessä muun muassa Hadley Calimanin, Steve Heckmanin, Mark Levinen, Joe Bonnerin, Benny Greenin, Larry Hancockin ja Michael Spiron kanssa. Esiintymisten ja opetustyön ohella Koskinen säveltää ja sovittaa musiikkia muun muassa elokuviin sekä video- ja multimediatuotantoihin.Mike Koskinen Black Motor -klubilla, Suomijazz.com 22.10.2013. Viitattu 22.9.2014. ==Diskografia== * Sunwebs (1976) * Full Moon * Midnight Sun (2002) * Kellari Trio (2015) ==Lähteet== ==Aiheesta muualla== * * Luokka:Suomalaiset säveltäjät Luokka:Suomalaiset trumpetistit Luokka:Syntymävuosi puuttuu Luokka:Elävät henkilöt Luokka:Suomalaiset musiikkipedagogit
HMS Constance (R71)

HMS Constance (viirinumero R71) oli Britannian kuninkaallisen laivaston Co- luokan hävittäjä. == Valmistus == Alus tilattiin 12. syyskuuta 1942 Vickers Armstrongilta Newcastlesta, missä köli laskettiin 11. maaliskuuta 1943. Alus laskettiin vesille 22. kesäkuuta 1944 ja valmistui 6. kesäkuuta 1945.Naval- history.net - HMS Constance == Palvelus == Toukokuussa 1945 alus oli valmistajan koeajoissa. Valmistuttuaan 6. kesäkuuta alus liitettiin 8. hävittäjälaivueeseen, jossa se aloitti vastaanottotestit. Testien päätyttyä alus varustettiin palvelusta varten. Miehistö oli koulutettavana Kotilaivastossa heinäkuusta elokuuhun, minkä päätyttyä alus jatkoi palvelustaan kotivesillä miehistövajeen estäessä aluksen siirtymisen Kaukoitään. Tammikuussa 1946 alus lähti Hongkongiin liittyäkseen laivueeseensa, jonka muut alukset olivat HMS Cossack, HMS Comet, HMS Comus, HMS Concord, HMS Consort, HMS Contest ja HMS Cockade. Alus oli laivueen mukana Kaukoidässä osallistuen muun muassa kommunistien liikehdinnän torjuntaan Malesiassa. Kesäkuussa 1950 alus aloitti Yhdistyneiden kansakuntien joukkojen sotatoimien tukemisen Korean niemimaalla. Tehtävän aikana aluksen kotisatamana oli Sasebo Japanissa, jossa se vietti lepo ja täydennysjaksot. Sotatoimien lisäksi alus partioi muun muassa Malesian rannikolla. Alus määrättiin 1954 palaamaan Britteinsaarille reserviin sijoitettavaksi. Alus lähti 1955 Chathamiin, jossa se poistettiin palveluksesta ja sijoitettiin reserviin. Alus sijoitettiin poistolistalle vuotta myöhemmin ja myytiin BISCOlle, joka siirsi sen edelleen T. W. Wardille romutettavaksi. Alus saapui Inverkeithingiin romutettavaksi 8. maaliskuuta 1956. ==Lähteet== * * * === Viitteet === Luokka:Co-luokan hävittäjät Luokka:Vickersin valmistamat alukset Luokka:Yhdistyneen kuningaskunnan toisen maailmansodan hävittäjät Luokka:Yhdistyneen kuningaskunnan Korean sodan hävittäjät Luokka:Yhdistyneen kuningaskunnan kylmän sodan hävittäjät
Friedel–Crafts-asylointi

Friedel-Crafts-asylointi on aromaattisen yhdisteen asylointireaktio. Reaktio on saanut nimensä kehittäjiensä ranskalaisen kemistin Charles Friedelin ja yhdysvaltalaisen kaivosinsinöörin ja kemistin James Craftsin mukaan. ==Mekanismi== Tyypiltään Friedel-Crafts-asylointi on elektrofiilinen aromaattinen substituutioreaktio. Reaktiossa asyloivana yhdisteenä käytetään tyypillisimmin happokloridia, happoanhydridejä, karboksyylihappoja, estereitä, nitriilejä tai amideja. Reaktiossa käytetään katalyytteinä Lewis-happoja, jotka muodostavat asyloivan yhdisteen kanssa kompleksin. George A. Olah, V. Prakash Reddy & G. K. Surya Prakash: Friedel-Crafts Reactions, Kirk-Othmer Encyclopedia of Chemical Technology, John Wiley & Sons, New York, 2000 Teoksen verkkoversio Viitattu 24.09.2012Michael Röper, Eugen Gehrer, Thomas Narbeshuber & Wolfgang Siegel : 'Alkylation and Acylation, Ullmann's Encyclopedia of Industrial Chemistry, John Wiley & Sons, New York, 2002 Teoksen verkkoversio Viitattu 24.09.2012 : Tämä kompleksi hajoaa muodostaen asyliumkationin, joka on voimakkaasti elektrofiilinen ja reagoi aromaattisen renkaan kanssa. Eräissä tapauksissa asyliumkationia ei muodostu vaan katalyytin ja asyloivan reagenssin muodostama kompleksi reagoi suoraan aromaattisen yhdisteen kanssa. : Tämän jälkeen muodostuneesta sykloheksadienyliumionista eliminoituu protoni ja renkaan aromaattisuus palautuu ja katalyytti regeneroituu. : Friedel-Crafts-asyloinnissa helpoimmin reagoivat happokloridit, mutta myös anhydridejä tai karboksyylihappoja tai niiden estereitä voidaan käyttää. Reaktiossa katalyytteinä käytetään tyypillisimmin Lewis-hapopja, kuten alumiinikloridia, rauta(III)kloridia tai booritrifluoridia. Käytettäessä anhydridejä voidaan reaktiota katalysoida myös zeoliiteilla ja karboksyylihappojen kanssa katalyytteinä käytetään usein sulfonihappoja, kuten trifluorimetaanisulfonihappoa. Aromaattisten yhdisteiden reaktiivisuutta lisää, jos niissä on ryhmiä, jotka kykenevät luovuttamaan elektroneja, kuten alkyyli- tai hydroksyyliryhmiä. ==Käyttö== Friedel-Crafts- asylointi on tärkeä tapa valmistaa aromaattisia ketoneja, kuten bentsofenonia tai asetofenonia. Monia aromaattisia ketoneja käytetään muun muassa liuottimina ja hienokemikaalien valmistuksessa. Yksi tärkeä Friedel-Crafts- asyloinnin käyttökohde on bisyklisten aromaattisten ketonien synteesi. Tällöin asyloiva ryhmä on kiinni aromaattisen renkaan sivuketjussa. Näin muodostetaan parhaiten kuusirenkaita, mutta myös viisi- tai seitsenrenkaan sisältäviä yhdisteitä voidaan syntetisoida näin. ==Lähteet== Luokka:Orgaaniset reaktiot
Nordell

Nordell on seuraavien henkilöiden sukunimi: * Anna Nordell (s. 1982), ruotsalainen laulaja ja ääninäyttelijä * Fjalar Nordell (1903–1976), suomalainen yritysjohtaja, Saloran perustaja, Jouko Nordellin isä * Harri Nordell (s. 1956), suomalainen runoilija * Jouko Nordell (1935–2018), suomalainen yritysjohtaja, Saloran toimitusjohtaja 1974–1981, Fjalar Nordellin poika * Risto Nordell (s. 1959), suomalainen musiikkitoimittaja * Vera Rózsa (oik. Vera Rozsa-Nordell, 1917–2010), unkarilainen laulaja Luokka:Sukunimet
Auripigmentti

Auripigmentti eli orpimentti (As2S3) on arseenin sulfidimineraali. Se oli tärkeä keltainen pigmentti muinaisina aikoina muun muassa egyptiläisten maaleissa, mutta nykyisin kadmiumvärit ovat suurelta osin syrjäyttäneet sen. Koska auripigmentti näyttää kullalta, sillä on kuvattu maalaustaiteessa joskus kultaa, ja alkemistit käyttivät sitä yrittäessään valmistaa kultaa. Auripigmentti on myrkyllistä, mutta sitä käytettiin silti entisaikaan lääkkeenä. Salermon naislääkärit suosittelivat sitä käytettäväksi myös ihonkarvojen poistossa Auripigmentti on muodostunut härmistymällä kuumista tulivuoren kaasuista. Sitä ei tavata Suomessa. == Lähteet == == Aiheesta muualla == * Mindat.org: Orpiment * Webmineral: Orpiment Mineral Data Luokka:Sulfidimineraalit Luokka:Arseeniyhdisteet Luokka:Väriaineet
Aari Korkkinen

Aari Akseli Korkkinen (29. joulukuuta 1923 Tampere – 1. marraskuuta 1993 Tampere)Tampereen seurakuntayhtymä, Korkkinen Aari Aksel, Kalevankankaan hautausmaa Tampere, Vanha muistolehto, alue 14, viitattu 1.2.2022 oli suomalainen kirjailija. Korkkinen tuli ylioppilaaksi Tampereen klassillisesta lyseosta 1946. Hänellä oli opintoja Helsingin yliopistossa. Työuran hän teki lehtimiehenä Tampereella. Korkkisen vanhemmat olivat jalkinetyöntekijä Akseli Korkkinen ja Ida Maria Lappi. Runoilija Arto Lapin isoisä Pauli Lappi oli Aari Korkkisen serkku. == Teoksia == * Portti ei avaudu : romaani. WSOY 1957 == Lähteet == * === Viitteet === Luokka:Suomalaiset kirjailijat Luokka:Vuonna 1923 syntyneet Luokka:Vuonna 1993 kuolleet
HMAS Ararat

HMAS Ararat (viirinumerot K34 ja M34) oli Australian laivaston Bathurst-luokan korvetti, joka myöhemmin luokiteltiin miinanraivaajaksi. == Valmistus == Alus tilattiin Evans Deakin and Companyltä Brisbanesta ja sen köli laskettiin 6. heinäkuuta 1942. Alus laskettiin vesille 20. helmikuuta 1943 kumminaan Australian maaseudunpuolueen johtaja Arthur Faddenin puoliso ja se otettiin palvelukseen 16. kesäkuuta 1943 Brisbanessa ensimmäisenä päällikönään Norman M. Muzzell. == Palvelus == Elokuun alussa 1943 alus oli saattueiden suojana Australian itärannikolla. Se suojasi 17. lokakuuta Townsvillestä ensimmäisen Uuteen-Guineaan Milnenlahdelle matkanneen saattueensa, minkä jälkeen se jatkoi vastaavissa tehtävissä vuoden loppuun. Vuoden 1944 alussa se suojasi saattueita Queenslandin ja Uuden-Guinean välillä, kunnes alus maaliskuussa siirrettiin Langemakiin. Toukokuussa alus siirrettiin Melbourneen huollettavaksi, mistä se palasi Uuteen-Guineaan heinäkuussa. Alus siirrettiin Yhdysvaltain laivaston alaisuuteen Manukselle 11. elokuuta, missä se oli vuoden loppuun saattue- ja partiotehtävissä. Vuoden 1945 alun Ararat oli saattue-, partio- ja vartioaluksena lähinnä Morotain alueella. Se suojasi saattueita Mios Woendiin ja takaisin. Maaliskuussa alus käväisi Australiassa huollettavana. Kesäkuussa alus siirrettiin Borneolle, jossa australialaisjoukot olivat joutuneet taisteluihin japanilaisjoukkojen kanssa. Aluksen sotatoimet päättyivät 22. heinäkuuta, kun se lähti Langemakista Adelaideen telakalle. Alus liittyi 22. lokakuuta 20. raivaajalaivueeseen purkamaan sodan aikaisia miinakenttiä. Se viipyi aina huhtikuuhun 1946 Australian vesillä ja sen jälkeen Uuden-Britannian, Uuden-Irlannin ja Salomoninsaarten alueella aina marraskuuhun. Alus palasi 13. marraskuuta Rabaulista Sydneyyn, jolloin se samalla erkani laivueestaan. Alus poistettiin 11. huhtikuuta 1947 palveluksesta ja sijoitettiin reserviin. Alus myytiin 6. tammikuuta 1961 Burns Philp and Companylle Darwiniin, joka myi sen edelleen japanilaisille sijoittajille. Uuden omistajan alaisuudessa alus toimi pelastusaluksena Darwinin satamassa. Alus lähti 20. heinäkuuta 1961 Darwinista Fujita Salvage Companylle kelluvaa nosturia hinaten. ==Lähteet== * === Viitteet === Luokka:Bathurst-luokan korvetit
Erkki Lindgren

Erkki Väinö Olavi Lindgren (25. kesäkuuta 1923 Kotka – 9. heinäkuuta 1991) oli suomalainen kirjailija.Suomen Kirjailijat 1945–1980, Lindgren, Erkki Väinö Olavi, sivu 364, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 Kansakoulun käynyt Lindgren työskenteli työmiehenä, näyttämömiehenä ja -mestarina Kotkan maakuntateatterissa, Kotkan kaupungin rakennusviraston tuntikirjurina ja kirjaston vahtimestarina. Lindgren oli Kirjoittajayhdistys Paltta ry:n sihteeri 1970–1972 ja johtokunnan jäsen 1970–1976. Lindgrenin vanhemmat olivat kirvesmies Väinö Rikhard Lindgren ja rakennustyöläinen Kerttu Lyydia (o.s. Yrjölä). Lindgrenin puolisot olivat Else Helena Ann-Mari (o.s. Salminen) vuosina 1944–1951 ja Meeri Kähärä vuodesta 1952. == Teoksia == * Satama jäätyy : romaani. Gummerus 1969 * Massarata : romaani. Gummerus 1970 * Kerran meistäkin, prikkamiehet : laulunäytelmä, laulut Veikko Lavi. Kotkan kaupunginteatteri 1973 * Onni : novelli, antologiassa Kaapatut kuukaudet : kolmekymmentäkaksi kirjoittajaa Kymen läänistä. Kymen läänin taidetoimikunta, Kouvola 1976 * Pirunpolska : jatkokertomus. Eteenpäin-lehti, Kotka 1980–1981 == Lähteet == * * Kymenlaakson kirjailijat : Erkki Lindgren === Viitteet === Luokka:Suomalaiset kirjailijat Luokka:Vuonna 1923 syntyneet Luokka:Vuonna 1991 kuolleet
Henrik Öhquist

Henrik Ferdinand Öhquist (22. huhtikuuta 1926 Viipuri – 13. tammikuuta 2005)Paraisten seurakuntayhtymä, Henrik Ferdinand Öhquist, Norrskatan hautausmaa, kortteli 4, rivi 11, paikkanumero 275, viitattu 2021-07-12Kirja: Harri Kalpa Saloran viisi vuosikymmentä sivu 103 oli suomalainen yritysjohtaja, joka valmistui Teknillisestä korkeakoulusta diplomi- insinööriksi 1950. Öhquist työskenteli Ruotsissa ja Saksassa ja palasi Suomeen Ovakon toimitusjohtajaksi 1967–1977.http://www3.lut.fi/eki/vuoksivirtaa/tutkimusresurssit/lahdeluettelo.html Hänet nimitettiin Salora Oy:n toimitusjohtajaksi vuonna 1977.Kirja: Harri Kalpa Saloran viisi vuosikymmentä sivu 128. ==Lähteet== Luokka:Suomalaiset yritysjohtajat Luokka:Suomalaiset insinöörit Luokka:Vuonna 2005 kuolleet Luokka:Vuonna 1926 syntyneet
Jussi Malm

Johan Ensio (Jussi) Malm (31. toukokuuta 1925 Tampere – 30. tammikuuta 1996 Tampere) oli suomalainen kirjailija.Suomen Kirjailijat 1945–1980, Malm, Jussi, sivu 385, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 Malmin romaani Ennen tähtilippua sijoittui Yhdysvaltain syntyaikoihin 1700-luvulle ja sen päähenkilönä oli suomalaissyntyinen Thomas Morten. Malm kävi kansakoulun ja oli rakennustyömies. Malmin vanhemmat olivat työmies Johan Wilhelm Malm ja Mandi Malm. Malmin puoliso oli Eila Sylvia (o.s. Willgren). == Teoksia == * Kunnia ja voitto : kertomus suomalaisesta työläisurheilijasta. Kansankulttuuri, Helsinki 1953 * Ennen tähtilippua : seikkailuromaani kansakunnan heräämisen ajoilta. Karisto 1962 == Lähteet == * == Viitteet == Luokka:Suomalaiset kirjailijat Luokka:Vuonna 1925 syntyneet Luokka:Vuonna 1996 kuolleet
Risto Aspinen

Risto Kauko Kullervo Aspinen (14. maaliskuuta 1926 Lappee – 22. marraskuuta 1992 Jyväskylä)Jyväskylän seurakunta, Aspinen Risto Kauko Kullervo, Mäntykankaan hautausmaa, Jyväskylä, lohko 10, viitattu 15.2.2022 oli suomalainen kirjailija. Aspisen vanhemmat olivat kansakoulunopettaja August Aspinen ja Ida Sofia (o.s. Anttonen). Aspinen kävi keskikoulun ja Lahden teknillisen koulun. Opetustehtävistä Aspinen eteni rakennusliikkeen (Aspinen & Kumppanit) toimitusjohtajaksi (vuodesta 1962). Aspisen puoliso oli Aila Annikki (o.s. Jokela) (1928–2007). == Teoksia == * Niin vähän on tarpeen... eli Lammenahon erakon yksinäisyys. Sarjamiehet, Jyväskylä 1977 * Ennustaja ei ole enkeli. Sarjamiehet, Jyväskylä 1978 * Itämainen verikosto. Sarjamiehet, Jyväskylä 1981 * Niin vähän on aikaa!. Sarjamiehet, Jyväskylä 1991 == Lähteet == * ===Viitteet=== Luokka:Suomalaiset kirjailijat Luokka:Vuonna 1926 syntyneet Luokka:Vuonna 1992 kuolleet
Peltoviiriäinen

Peltoviiriäinen, aikaisemmalta nimeltään virginianviiriäinen (Colinus virginianus) on amerikanviiriäisten heimoon kuuluva kanalintulaji. Se on yksi Yhdysvaltojen suosituimmista riistalinnuista. == Tuntomerkit == Peltoviiriäinen on 24-26 senttimetriä pitkä. Sen höyhenpuku on väritykseltään punaruskea ja siinä on mustia ja valkoisia täpliä sekä juovia. Koiraan pää on musta ja sillä on valkoinen silmäkulmajuova ja kurkku. Naaraalla on päässään tumman- ja ruosteenruskeita kuvioita. Peltoviiriäisen soidinääni on kirkas ”tih tviit” -vihellys. == Levinneisyys == Peltoviiriäisiä pesii luonnonvaraisena Pohjois-Amerikassa. Sitä on istutettu paikoin Etelä- Eurooppaan. == Lähteet == Luokka:Amerikanviiriäiset
Työttömien Keskusjärjestö

Työttömien Keskusjärjestö ry on riippumaton kansalaisjärjestö, jonka tavoitteena on yhteistyökumppaneidensa kanssa rakentaa Suomea, jossa ihmiset voivat paremmin. Järjestön puheenjohtajana on toiminut filosofian tohtori Irma Hirsjärvi vuodesta 2018. Aiempia puheenjohtajia ovat olleet Lea Karjalainen, Jukka Haapakoski ja Satu Taavitsainen. Työttömien Keskusjärjestö ry: # tukee ja kannustaa jäsenyhdistystensä toimintaa työttömän hyvinvoinnin edistämiseksi # tekee aloitteita epäkohtien korjaamiseksi, työttömien oikeuksien turvaamiseksi ja työllistymismahdollisuuksien lisäämiseksi # ottaa kantaa, keskustelee ja vaikuttaa työttömien etuja koskevaan päätöksentekoon # tekee yhteistyötä työhallinnon, ammattiliittojen, kansalaisjärjestöjen ja muiden yhteiskunnallisten vaikuttajien kanssa # järjestää keskustelu- ja tiedotustilaisuuksia, seminaareja ja koulutusta # organisoi ja tukee ruoka- avun jakamista jäsenyhdistystensä kautta työttömille ja vähävaraisille Työttömien Keskusjärjestön merkittävin rahoittaja on Sosiaali- ja terveysjärjestöjen avustuskeskus STEA. Työttömien Keskusjärjestö on SOSTEn jäsenjärjestö. Työttömien Keskusjärjestön hankkeita ovat EU:n ruoka-apu, Eväitä elämälle-, Terveydeksi 2.0-, Kaikki Kunnossa- ja Askelia voimaan -hankkeet. Terveydeksi 2.0 -hanke toimii työttömien terveyden ja hyvinvoinnin edistämiseksi, Kaikki Kunnossa -hanke liikunnan ja liikuntamahdollisuuksien edistämiseksi ja Askelia voimaan -hanke terveellisten elintapojen edistämikseksi. == Historiaa ja faktoja== Työttömien Keskusjärjestö ry (ent. Työttömien Valtakunnallinen Yhteistoimintajärjestö – TVY ry) on perustettu joulukuussa 1991 ajamaan ja valvomaan Suomen työttömien sosiaalisia etuja, hoitamaan tiedotusta, järjestämään koulutusta ja tekemään työtä työllisyyden edistämiseksi. Järjestön nimi muutettiin Työttömien Keskusjärjestö ry:ksi huhtikuussa 2017. Järjestöön kuuluu noin 80 jäsenyhdistystä eri puolilla maata. Järjestö edustaa suomalaisia työttömiä Euroopan työttömien verkostossa EAPN-Finissä, jonka jäseneksi Työttömien Keskusjärjestö ry hyväksyttiin vuonna 1996. === Paikallisia työvoimayhdistyksiä === Helsingin Työkanava HeTy ry Kajaanin Työvoimayhdistys ry on perustettu vuonna 1993, vuoteen 2013 aluksi nimellä Kajaanin Työttömien yhdistys. == Järjestölehdet == Työttömien Keskusjärjestö ry julkaisi vuosina 1983–2014 Karenssisanomat-nimistä jäsenlehteä. Lehden nimi muutettiin TVYtteriksi vuosiksi 2014–2017. Jäsenlehti ilmestyi vuonna 2014 yhden kerran TVYtter-nimisenä. Vuonna 2019 järjestö alkoi julkaista #tyottomat-verkkolehteä, joka toimii työttömyyden erityisasiantuntijana ja pyrkii kokoamaan aiheesta ajassa liikkuvaa tietoa. == Lähteet == == Aiheesta muualla == *Työttömien Keskusjärjestö ry:n kotisivut *#tyottomat-verkkolehti *Työttömien Keskusjärjestö ry:n Facebook-sivut Luokka:Suomalaiset sosiaali- ja terveysjärjestöt
Esko Lumikero

Esko Allan Antero Lumikero (20. maaliskuuta 1926 Kemi – 22. syyskuuta 1994 Berliini) oli suomalainen toimittaja, Yleisradion ulkomaankirjeenvaihtaja ja kirjailija. Lumikeron vanhemmat olivat oikeudenkäyntiasiamies Iivari Lumikero ja Ester Karinkanta. Hän pääsi ylioppilaaksi Tornion yhteislyseosta 1946. Lumikero oli toimittajana Pohjolan Työ, Pohjanmaan Kansa ja Ilkka -lehdissä sekä päätoimittajana 1959–1965 ilmestyneessä Tornionlaakso-paikallislehdessä. Myöhemmin hän oli Yleisradion uutistoimittajana ja asettui 1960-luvun lopulla asumaan Länsi-Berliiniin. Sieltä käsin hän toimi Yleisradion ja Helsingin Sanomien avustajana. Esko Lumikeron poika on toimittaja Kari Lumikero (s. 1949).Kirjekyyhkystä kirjeenvaihtajaksi – Kari Lumikero 60 vuotta, Kylänraitti – pohjoiskirkkonummelaisten oma kylälehti 2/2009 == Teoksia == * Viime tiedot: tilapäisjulkaisu yleislakon johdosta: maaliskuun 2 p:nä 1956, toim. ja julk. Esko Lumikero. E. Lumikero, Vaasa 1956 * Juudean maaherra: radiokuunnelma. Yleisradio 1957 * Kauneuskuningatar: 3-osainen farssikomedia. 1958 * Meidän missi: radiokuunnelma. Yleisradio 1959 == Lähteet == * * Esko Lumikero Kirjasampo.fi ===Viitteet=== == Aiheesta muualla == * Ilkka-lehden toimittaja Esko Lumikero Suezilla 1956 Luokka:Suomalaiset toimittajat Luokka:Suomalaiset televisiotoimittajat Luokka:Ylen toimittajat Luokka:Saksansuomalaiset Luokka:Vuonna 1926 syntyneet Luokka:Vuonna 1994 kuolleet Luokka:Ulkomaankirjeenvaihtajat
Pekka Kinnari

Pekka Robert Kinnari (7. kesäkuuta 1926 Helsinki – 10. helmikuuta 2001) oli suomalainen merimies ja kirjailija. == Teoksia == * Harrasta valokuvausta : ohjekirja merimiehille. Kauppalaivaston huoltoneuvosto, Helsinki 1963 * Valokuvaus harrastuksena. Työväen sivistysliitto, Helsinki 1965, 3. painos 1982, 4. painos 1985 * Mathilda ja pojat. Kansan voima, Joensuu 1973 * Passikuvat. Kansan voima, Joensuu 1975 * Salaojat. Kansan voima, Joensuu 1975 * Vanavedet : runoja. Kansan voima, Joensuu 1976 * Buchenwald : runoja toivosta. Kansan voima, Joensuu 1977 * Balladi vanhoista merimiehistä. Kansan voima, Joensuu 1981 * Mutta väkevä on elämä : kirjailijakuvia, artikkeleita, pakinoita. Kansan voima, Joensuu 1983 * Verstaalla kukkii pelakuu : Metalli kirjoittaa -84 -kilpailusta valittuja novelleja, kertomuksia ja runoja ; toim. Pekka Kinnari. Metallityöväen liitto, Helsinki 1984 * Vaskiluodon tyttö : novelli, kokoelmassa Jo viheltää takilassa. WSOY 1993 * Navis Fennica : Suomen merenkulun historia. Osa 2, Höyryveneistä uiviin loistohotelleihin ; suunnitellut ja toimittanut Erkki Riimala ; kirjoittajat Pekka Kinnari ym. WSOY 1994 == Palkinnot == * Merimies-Unionin tunnustuspalkinto == Lähteet == * * Kirjasampo.fi : Pekka Kinnari === Viitteet === Luokka:Suomalaiset kirjailijat Luokka:Vuonna 1926 syntyneet Luokka:Vuonna 2001 kuolleet
Aarne Leväsalmi

Aarne Leväsalmi (20. syyskuuta 1927 Kiuruvesi – 25. heinäkuuta 2016 Kiuruvesi)Kiuruveden seurakunta, Leväsalmi Aarne, Kiuruveden hautausmaa, Kiuruvesi, viitattu 11.2.2022 oli suomalainen toimittaja ja kirjailija. Leväsalmi oli Kiuruvesi-lehden pitkäaikainen päätoimittaja. Leväsalmen vanhemmat olivat maanviljelijä Antti Leväsalmi ja emäntä Kerttu Paananen. Hän oli naimisissa vuodesta 1958 kansakoulunopettaja Maila Rissasen (1935–2008) kanssa. == Teoksia == * Malmia. Otava 1968 * Paikka maan päällä : romaani. Gummerus 1971, esitetty televisionäytelmänä 1974 * Pellavasauna : romaani. Gummerus 1974 * Vihreät laitumet : Kiuruveden osuusmeijeri 90 : 1901–1991 ; kirj. Aarne Leväsalmi, Touko Heinonen. Kiuruveden osuusmeijeri, Kiuruvesi 1991 == Palkinnot == * Kuopion läänin taidepalkinto 1972 * Minna-palkinto 1975 == Lähteet == * * Pohjoissavolaisen kaunokirjallisuuden bibliografia : Aarne Leväsalmi === Viitteet === Luokka:Suomalaiset kirjailijat Luokka:Vuonna 1927 syntyneet Luokka:Vuonna 2016 kuolleet
Richard Bachman -kirjat

Richard Bachman -kirjat (The Bachman Books) on Stephen Kingin kirjoittama kokoelma, jonka sisältämät neljä pienoisromaania hän kirjoitti Richard Bachmanin nimellä. Kokoelma suomennettiin kahteen kirjaan jaettuna vuosina 1992 ja 1993. Kokoelma pitää sisällä tarinat Raivo (Rage, 1977), Pitkä marssi (The Long Walk, 1979), Vimma (Roadwork, 1981) ja Juokse tai kuole (The Running Man, 1982), jotka King kirjoitti salanimen turvin alkujaan itsenäisinä kirjoina. Tarinoita ei ole koskaan suomennettu erillisinä teoksina. ==Juonet== ===Raivo=== Placervillen lukiota käyvä Charlie on kokenut kovia, minkä takia hän on koulun ongelmatapauksia. Pian käykin niin, että Charlie sekoaa täysin, tappaa aseellaan luokan opettajat ja pitää oppilaita panttivankeinaan. Virkavallan piirittäessä koulua Charlie valottaa panttivangeilleen ongelmansa. ===Pitkä marssi=== Garraty ja 99 muuta nuorukaista osallistuu vaaralliseen armeijan järjestämään kilpailuun, jossa tarkoituksena on kävellä halki osavaltioiden niin kauan, kunnes hidastelijat on ammuttu pois pelistä. Vain pisimpään hengissä pysynyt voi voittaa, eikä hopeasijaa jaeta kenellekään. ===Vimma=== Bart Dawesilla on kovat ajat, kun tietyö uhkaa jyrätä hänen työpaikkansa ja hänen asuntonsa, joihin hän on kiintynyt. Kun Bart ottaa lopputilin ja vaimo ottaa eron, hän on äkkiä taistelemassa tietyötä vastaan yhdenhengen armeijana. ===Juokse tai kuole=== Vuoden 2021 B-kansalainen, Ben Richards, liittyy mukaan "Juokse tai kuole" -televisio-ohjelmaan palkintorahojen toivossa, jotta saisi hankituksi sairaalle tyttärelleen parempia lääkkeitä. Hän joutuu ohjelmassa pakenemaan ympäri Amerikan mannerta, kun koko kansa ajaa häntä verenhimoisesti takaa. Juokse tai kuole -tarinasta on valmistunut vuonna 1987 elokuva, joka perustuu tarinaan löyhästi. Elokuvan on ohjannut Michael Glaser ja pääosassa on Arnold Schwarzenegger. ==Lähteet== Luokka:Stephen Kingin novellikokoelmat Luokka:Vuoden 1985 kirjat nl:4 x Stephen King
Carl Wilhelm Trapp

Carl Wilhelm Trapp (24. maaliskuuta 1801 Turku – 28. maaliskuuta 1856 Helsinki) oli suomalainen senaattori, Suomen Pankin pääjohtaja ja Suomen prokuraattori. Carl Wilhelm Trappin isä oli kauppaneuvos Kristian Trapp ja äiti Anna Sofia Lundgren. Hän kirjoitti ylioppilaaksi 1817, suoritti tuomarintutkinnon 1819 ja sai varatuomarin arvon 1824. Hän toimi vuodesta 1819 eri viroissa Turun hovioikeudessa, kunnes hänet 1840 nimitettiin Suomen Pankin johtokuntaan. Johtokunnan puheenjohtajana Trapp toimi 1841–1853. Hän pani toimeen Lars Gabriel von Haartmanin johtaman rahareaalisaation.Otavan Iso tietosanakirja, Otava 1966, osa 8 p. 1581 Trapp nimitettiin myös senaattiin, jossa hän oli 1845–1853 valtiovaraintoimituskunnan päällikön apulainen ja 1853–1855 kamaritoimituskunnan päällikkö. Vuodesta 1855 hän toimi prokuraattorina. Trapp sai valtioneuvoksen arvon vuonna 1849. Hän oli vuosina 1843–1856 Suomen maalaisten paloapuyhtiön johtokunnan puheenjohtaja. Carl Wilhelm Trappin veljiä olivat kauppaneuvos Kristian Trapp ja senaattori Robert Trapp, joka aateloitiin nimellä von Trapp. ==Lähteet== Luokka:Suomen Pankin henkilöstö Luokka:Suomalaiset senaattorit Luokka:Suomen prokuraattorit Luokka:Vuonna 1801 syntyneet Luokka:Vuonna 1856 kuolleet Luokka:Suomen pankin pääjohtajat
Kristian Trapp

Christian (Kristian) Trapp (27. elokuuta 1769 Turku – 18. toukokuuta 1841 Turku) oli suomalainen kauppias, joka oli vuoden 1809 Porvoon valtiopäivillä porvarissäädyn puhemiehenä. Hän oli Turun johtavia porvareita. == Elämäkerta == Trappin suku tuli Tallinnasta Turkuun vuonna 1722 ja toimi kauppiaina ja valtiopäivämiehinä useassa polvessa. Kristian Trappin isä Kristian Trapp vanhempi harjoitti monipuolista liiketoimintaa, johon kuului muun muassa laivanvarustusta ja merkittävä tupakkatehdas. Hänen äitinsä oli Margaretha Christina Ingman. Nuorempi Trapp sai porvarinoikeudet vuonna 1791 ja perusti yhdessä isänsä kanssa Chr. Trapp & Co. -liikkeen, jonka johto siirtyi hänelle vuonna 1800. Vaikka suvun omaisuus hajautuikin perinnönjaoissa, Trapp peri isältään poikkeuksellisen suuromaisuuden, mukaan lukien enemmistön tupakkatehtaan osakkeista sekä kaupungin arvokkaimpana pidetyn yksityistalon. Tupakkatehdas ja talo tuhoutuivat Turun palossa vuonna 1827, mutta Trapp sai pian liiketoimintansa elvytettyä. Arkkitehti Charles Bassi suunnitteli hänelle uuden talon tuhoutuneen tilalle eli nykyisen Trappin talon,Eva Latvakangas: Augustan henki leijuu kellarissa Turun Sanomat 4.4.2004. Viitattu 23.6.2023. joka valmistui vuonna 1830Carlo Bassi - näyttely 11.11.2022 - 15.1.2023, opastukset 12.11 ja 3.12 Bryggman-säätiö 8.11.2022. Museovirasto. Viitattu 23.6.2023.. Trapp toimi myös Turun jälleenrakennuskomitean puheenjohtajana. Trapp kuului Turun kaupunginvanhimpiin ja hänet valittiin kaupungin ensimmäiseksi edustajaksi Porvoon valtiopäiville vuonna 1809. Hänet nimitettiin porvarissäädyn puhemieheksi, ja valtiopäivien loppuvaiheessa hän toimi lisäksi Turkuun sijoitetun kansliajohtokunnan puheenjohtajana. Valtiopäivien päätyttyä hänet palkittiin toiminnastaan kauppaneuvoksen arvonimellä. Trappin puoliso vuodesta 1791 oli Anna Sofia Lundgren (k. 1827). Heidän lapsiaan olivat isänsä liiketoimintaa jatkanut samanniminen kauppaneuvos Kristian Trapp sekä senaattorit Carl Wilhelm Trapp ja Robert Trapp, joka aateloitiin vuonna 1868 nimellä von Trapp. == Muuta == Trappin hahmo on kuvattu Helsingin Säätytalon julkisivussa olevaan Emil Wikströmin veistokseen Aleksanteri I ja Porvoon valtiopäivät 1809.Aleksanteri I ja Porvoon valtiopäivät Julkiset veistokset -tietokanta, Helsingin taidemuseo. Viitattu 8.11.2020. ==Lähteet== Luokka:Kauppaneuvokset Luokka:Suomalaiset kauppiaat Luokka:Suomen suuriruhtinaskunnan porvarissäädyn puhemiehet Luokka:Porvoon valtiopäivät Luokka:Vuonna 1769 syntyneet Luokka:Vuonna 1841 kuolleet
Gösta von Troil

Axel Gustav Samuel (Gösta) von Troil (25. syyskuuta 1837 Paimio – 26. maaliskuuta 1909)Kuka kukin oli Wikiaineisto. oli suomalainen vapaaherra, pankinjohtaja, lääninkuvernööri ja senaattori. Von Troilin vanhemmat olivat kuvernööri Samuel Werner von Troil vanhempi ja vapaaherratar Johanna Maria von Kothen. Hänen veljiään olivat senaattori Samuel Werner von Troil nuorempi ja valtiopäivämies Knut Uno Axel Samuel von Troil. Viitattu 22.11.2020. Von Troil valmistui Haminan kadettikoulusta vuonna 1857 ja palveli luutnanttina Suomen kaartissa 1857–1860 sekä Suomen sotakomissariaatin kasöörinä 1860–1862. Luovuttuaan sotilasurasta hän oli 1862–1863 valtiosihteerinviraston apulaistoimitussihteerinä Pietarissa, 1863–1871 Vaasan läänin lääninrahastonhoitajana ja 1871–1875 Suomen Pankin Vaasan-konttorin komissaarina. Von Troil toimi Suomen Pankin johtokunnan puheenjohtajana 1875–1883, Mikkelin läänin kuvernöörinä 1884–1889 sekä Turun ja Porin läänin kuvernöörinä 1889–1891. Hän oli senaatin talousosaston jäsenenä 1891–1900, mistä vuodet 1891–1893 siviilitoimituskunnan ja 1893–1900 maanviljelystoimituskunnan päällikkönä.Otavan Iso tietosanakirja, Otava 1966, osa 8 p. 1616 Erottuaan senaatista Von Troil oli vielä Uudenmaan Osakepankin johtajana 1901–1903. Hän sai salaneuvoksen arvon vuonna 1898. Von Troil osallistui aatelissäädyssä valtiopäiville 1877–1878 ja 1882, edustaen Rosenlew-sukua,Förteckning öfver Ridderskapets och Adelns medlemmar vid Landtdagen i Helsingfors år 1877. Protokoll fördt hos Finlands Ridderskap och Adel vid Landtdagen 1877. Sjette häftet. Helsingfors: Finska Litteratur- Sällskapets Tryckeri, 1879, ss. 1903-1907.Förteckning öfver Ridderskapet och Adelnsmedlemmar vid Landtdagen i Helsingfors år 1882. Protokoll fördt hos Finlands Ridderskap och Adel vid Landtdagen år 1882. Tredje häftet. Helsingfors: Finska Litteratur-Sällskapets Tryckeri, 1885, ss. 1489-1493. 1885 oman sukunsa edustajana ja 1904–1905 Ekestubbe-suvun edustajana.Förteckning öfver Finlands till landtdagen i Helsingfors år 1885 församlade Ridderskap och Adel. Protokoll förda hos Finlands Ridderskap och Adel vid Landtdagen 1885. Tredje häftet. Helsingfors: Hufvudstadsbladets Tryckeri, 1886, ss. 1419-1424.Förteckning öfver Finlands till landtdagen i Helsingfors år 1904–1905 församlade Ridderskap och Adel. Protokoll förda hos Finlands Ridderskap och Adel vid Landtdagen år 1904–1905. Andra häftet. Helsingfors: Helsingfors Centraltryckeri, 1905, ss. 795-804. Von Troilin puoliso oli Fredrika Elisabeth Bergbom, senaattori Johan Erik Bergbomin tytär. Heidän lapsiaan olivat kansanedustaja Eric von Troil, kuvernööri Birger von Troil sekä koulun- ja teatterinjohtaja Mathilda von Troil. ==Lähteet== Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Suomalaiset senaattorit Luokka:Mikkelin läänin maaherrat Luokka:Turun ja Porin läänin maaherrat Luokka:Suomen Pankin henkilöstö Luokka:Vuonna 1837 syntyneet Luokka:Vuonna 1909 kuolleet
Mathilda von Troil

Maria Emilia Mathilda von Troil (31. joulukuuta 1869 Vaasa – 10. joulukuuta 1930 Helsinki) oli Helsingin suomalaisen yhteiskoulun johtaja 1899–1930, Kansallisteatterin apulaisjohtaja 1914–1917 ja oli sotilaskotiliikkeen keskeisiä henkilöitä..Otavan Iso tietosanakirja, Otava 1966, osa 8 p. 1616 Von Troilin vanhemmat olivat senaattori Gösta von Troil ja Fredrika Elisabeth o.s. Bergbom. Hän kävi Helsingin suomalaisen jatko-opiston 1892 ja opiskeli Pariisin yliopistossa kielitieteitä 1894–1895. Sittemmin hän teki opintomatkoja sekä Ranskaan että Sveitsiin.Kuka kukin oli, Wikisource Von Troil oli Tampereen suomalaisen yhteiskoulun johtaja 1895–1899, Helsingin suomalaisen yhteiskoulun johtaja 1899–1930, suomen kielen ja kaunokirjoituksen opettaja 1899–1914, historian opettaja 1899–1928 ja ranskan kielen 1901–1930. Hän oli Kansallisteatterin apulaisjohtaja 1914–1917 ja johtokunnan jäsen 1912–1930.. ==Teokset== * Elävät liekit : puheita. WSOY, 1931. ==Lähteet== Luokka:Suomen koulujen rehtorit Luokka:Vuonna 1869 syntyneet Luokka:Vuonna 1930 kuolleet
Uno von Troil

Uno von Troil (24. helmikuuta 1746 Tukholma – 27. heinäkuuta 1803 Sätra brunn)Nordisk familjebok (1919), s. 797–800 Runeberg.org. Viitattu 5.5.2019. oli Uppsalan arkkipiispa vuodesta 1786. Hän julkaisi viisiosaisen teoksen Skrifter och handlingar til uplysning i swenska kyrko- och reformationshistorien (1790–1791).Otavan Iso tietosanakirja, Otava 1966, osa 8 p. 1616 Uno von Troilin isä oli arkkipiispa Samuel Troilius. Suomalainen senaattori Knut von Troil oli hänen velipuolensa. ==Lähteet== Luokka:Ruotsin luterilaiset arkkipiispat Luokka:Vuonna 1746 syntyneet Luokka:Vuonna 1803 kuolleet Luokka:Linköpingin hiippakunta Luokka:Ruotsin kirkon piispat ja arkkipiispat
Samuel Troilius

Samuel Troilius (22. toukokuuta 1706 Stora Skedvi, Taalainmaa – 18. tammikuuta 1764 Uppsala)Nordisk familjebok (1919), s. 799–800, 805–806 Runeberg.org. Viitattu 5.5.2019. oli ruotsalainen pappi, Uppsalan arkkipiispa vuodesta 1758 ja oli valtiopäivillä 1755–1756. Hän kannatti hattupuoluetta. Hänen lapsensa aateloitiin 1756 nimellä von Troil.Otavan Iso tietosanakirja, Otava 1966, osa 8 p. 1616 Hänen poikiaan olivat kahdesta eri avioliitosta syntyneet arkkipiispa Uno von Troil ja suomalainen senaattori Knut von Troil. Hedvig Paqvalin kirjoitti hänen kunniakseen hautajaisrunon "Man sällan stora Ljus i lilla verlden ser".Ann Öhrberg, Vittna fruntimmer, s. 114, 117–118 Väitöskirja Gidlunds förlag 2001 ISBN 91-7844-330-x ==Lähteet== Luokka:Ruotsin luterilaiset arkkipiispat Luokka:Vuonna 1706 syntyneet Luokka:Vuonna 1764 kuolleet Luokka:Västeråsin hiippakunta Luokka:Ruotsin kirkon piispat ja arkkipiispat
Gustav Trolle

Gustav Erikinpoika Trolle (noin 1488–1535) oli Uppsalan arkkipiispa vuodesta 1514. Hän joutui välillä luopumaan virasta oltuaan lojaali kuningas Kristian II:lle. Kun Kustaa Vaasa pääsi voitolle, Trolle pakeni isänsä Eerik Trollen kanssa Tanskaan. Hän haavoittui kuolettavasti Öxnebjergin taistelussa 1535.Otavan Iso tietosanakirja, Otava 1966, osa 8 p. 1617 ==Lähteet== Luokka:Ruotsin katoliset arkkipiispat Luokka:Vuonna 1488 syntyneet Luokka:Vuonna 1535 kuolleet
Henrik af Trolle

Henrik af Trolle (1730 Tukholma – 1784 Tukholma) oli ruotsalainen sotilas, joka yleni kenraaliamiraaliksi vuonna 1780. Hän oli mukana kehittämässä Ruotsin avomeri- ja saaristolaivastoja.Lappalainen 2011, s. 36.Otavan Iso tietosanakirja, Otava 1966, osa 8 p. 1618 Henrik af Trolle oli tanskalaissyntyisen meriupseerin poika. Hän aloitti merimiesuransa jo 10-vuotiaana laivapoikana ulkomaisissa sota- ja kauppalaivoissa. Vuonna 1755 hän tuli Ruotsin avomerilaivaston luutnantiksi ja siirtyi Pommerin sodan aikana avomerilaivastosta saaristolaivastoon. Vuonna 1771 af Trolle eteni avomerilaivaston Suomen eskaaderin everstiluutnantiksi. Ansioistaan Kustaa III:n vallankaappauksessa 1772 Trolle ylennettiin vuonna 1773 avomerilaivaston Suomen eskaaderin komentajaksi. Vuonna 1777 hän sai komentoonsa myös kaleerieskaaderin. Vuonna 1780 Henrik af Trolle ylennettiin kenraaliamiraaliksi ja samalla hänestä tuli Ruotsin avomerilaivaston komentaja. af Trollen uraa leimasi pitkäaikainen yhteistyö Augustin Ehrensvärdin ja Fredrik Henrik af Chapmanin kanssa sekä avomerilaivaston että saaristolaivaston kehittämiseksi. Hän toteutti yhdessä af Chapmanin kanssa Ruotsin avomerilaivaston alussuunnitelman. Suunnitelma valmistui vuonna 1788, neljä vuotta af Trollen kuoleman jälkeen. Hän vaikutti myös Karlskronan linnoitusten lujittamiseen. Henrik af Trolle kuoli yllättäen vuonna 1784. Hänen loistelias elämäntapansa jätti perheen suuriin velkoihin, jotka kuningas Kustaa III maksoi. == Teoksia == * Valaspyytäjä eli erään orpolapsen elämän vaiheet. Suomentanut J. A. S. (Johan Arvid Saivo). Palander, 1885 * Kruunu ja okaita : romantillinen kertomus suomalais-venäläisestä sodasta vuosina 1808-1809. Suomentanut Lauri P. Edlund, 1886 * Ruotsalainen uhkapurjehtija : historiallinen kertomus 1854 vuoden sota-ajan muutamista tapahtumista Suomen vesillä ja rannoilla. Suomentanut Juho Jäykkä. Edlund, 1905 == Aiheesta muualla == * Vapaasti ladattavia Henrik af Trollen e-kirjoja Projekti Lönnrotilta sekä Project Gutenbergiltä == Lähteet == * Lappalainen, Jussi T.: Kuninkaan viimeinen kortti. Viipurinlahden ja Ruotsinsalmen meritaistelut 1790. Suomalaisen Kirjallisuuden Seura, Helsinki 2011. * Otavan Iso tietosanakirja. Osa 8. Otava 1966. === Viitteet === Luokka:Ruotsalaiset amiraalit Luokka:Vuonna 1730 syntyneet Luokka:Vuonna 1784 kuolleet
Simlish

Simlish on kuvitteellinen kieli, jota Sim-hahmot puhuvat Electronic Artsin The Sims -pelisarjan peleissä. Kieli debytoi pelissä SimCopter, ja sitä on käytetty erityisesti peleissä The Sims, The Sims 2, The Sims 3 ja The Sims 4. Kieltä esiintyy hieman myös peleissä SimCity 4 ja SimCity Yhteiskunnat, mutta selvästi vähemmän. Sporessa olioita voidaan opettaa puhumaan simlishiä. The Sims -pelisarjan suunnittelija Will Wright halusi simien kommunikoivan puheella, mutta ajatteli, että käyttämällä oikeita kieliä puhe kuulostaisi liian toistuvalta ja ääninäyttelijöiden palkkaus kaikille kielille, joille The Sims on käännetty, tulisi kalliiksi. The Sims -pelisarjan kehitystiimi yritti luoda simlishin sekoittamalla ukrainan, ranskan, latinan, suomen, englannin, fidžin ja tagalogin kieliä. ==Lähteet== * Spot On: Simlish stylist Robi Kauker. Simlish music in The Sims 2: University * Some songs in Simlish . Official The Sims 2 Site. * Official Simlish Lessons. Official The Sims Site. * The Big Simlish Dictionary The Big Simlish Dictionary thread on The Sims 2 Forum (BBS) Luokka:Sims-pelit
Gibraltar Anthem

Gibraltar Anthem on Gibraltarin epävirallinen kansallislaulu. Virallisissa yhteyksissä tämä Britannian merentakainen alue käyttää Yhdistyneen kuningaskunnan kansallislaulua God Save the King. Laulu valittiin sävellyskilpailussa vuonna 1994. Voittajan on sanoittanut ja säveltänyt Peter Emberley, joka ei itse ole gibraltarilainen. == Lähteet == Luokka:Gibraltarilainen kulttuuri Luokka:Kansallislaulut
Next Level Games

Next Level Games Inc. on kanadalainen videopelejä kehittävä yritys, joka perustettiin lokakuussa 2002. Yhtiön ensimmäinen peli oli NHL Hitz Pro, jonka julkaisi Midway Games vuonna 2003. Yhtiö tekee paljon yhteistyötä Nintendon kanssa. Tammikuussa 2021 Nintendo osti yrityksen. == Pelit == *NHL Hitz Pro *Mario Smash Football *Mario Strikers Charged Football *Spider-Man: Friend or Foe *Ticket to Ride *Jungle Speed *Punch-Out!! *Doc Louis's Punch-Out!! *Transformers: Cybertron Adventures *Tom Clancy's Ghost Recon *Captain America: Super Soldier *Luigi's Mansion 2 * Luigi's Mansion 3 * Mario Strikers: Battle League == Lähteet == == Aiheesta muualla == * Profiili MobyGamesissä Luokka:Kanadalaiset videopeliyritykset
Vuokralaiset VKL

Vuokralaiset VKL ry (ent. Vuokralaisten keskusliitto ry) on vuonna 1946 perustettu puolueeton vuokralla asuvien etuja sekä oikeuksia valvova järjestö. Sen nykyinen toiminnanjohtaja on Anne Viita. Vuokralaiset VKL:n päivittäinen toiminta muodostuu vuokralaisten neuvonnasta sekä auttamisesta vuokrasuhteessa syntyvissä kysymyksissä. Yhdistys julkaisee neljä kertaa vuodessa ilmestyvää Asuntomme-lehteä. Lisäksi Vuokralaiset VKL toimii lausunnonantajana Eduskunnan vuosittaisissa budjettineuvotteluissa. Järjestö on mukana myös lainsäädännössä toimimalla erilaisissa hallituksen asettamissa asumiseen ja asuntopolitiikkaan liittyvissä työryhmissä. Vuokralaiset VKL on SOSTEn jäsenjärjestö. Vuonna 1951 Vuokralaisten keskusliitto perusti viiden muun kansalaisjärjestön kanssa Asuntosäätiön. ==Lähteet== *Vuokralaiset VKL:n kotisivut Luokka:Suomalaiset sosiaali- ja terveysjärjestöt Luokka:Neuvontajärjestöt
Kik Messenger

Kik Messenger eli Kik on ilmainen pikaviestintäohjelma. Vuonna 2010 julkaistu sovellus on suosituimpia pikaviestiohjelmia erityisesti Yhdysvalloissa. Sillä oli yli 300 miljoonaa käyttäjää vuonna 2016. Sovellusta kehittävä Kik Interactive ilmoitti syyskuussa 2019 sulkevansa sovelluksen 19. lokakuuta 2019 ja keskittyvänsä jatkossa Kin-virtuaalivaluuttansa kehittämiseen. Päivä ennen sovelluksen sulkemista, 18. lokakuuta 2019, yhdysvaltalainen holding-yhtiö MediaLab ilmoitti kuitenkin ostaneensa Kikin ja jatkavansa sovelluksen kehittämistä. == Historia == Kik Messengerin perusti vuonna 2009 pieni ryhmä kanadalaisen Waterloon yliopiston opiskelijoita. Ensimmäinen beetaversio julkaistiin huhtikuussa 2010 ja vakaa versio saman vuoden lokakuussa. Alun perin Kik Messenger oli saatavilla Androidille, iOS:lle ja BlackBerryn puhelimille ja myöhemmin myös Windows-puhelimille. Joulukuussa sovellus kuitenkin katosi Windows-puhelinten sovelluskaupasta. Sovelluksen viimeiseksi jäänyt sovelluspäivitys oli edeltävältä vuodelta. Heinäkuussa 2011 julkaistiin Kik ohjelmointirajapinta, jonka avulla ulkopuolisten oli mahdollista tehdä sovelluksia Kik Messengeriin. == Ominaisuudet == Kik Messengeriin rekisteröityminen ei vaadi minkäänlaista tunnistautumista. Kikissä käyttäjät voivat ottaa yhteyttä toisiin käyttäjiin, mikäli heidän nimimerkkinsä on tiedossa. Kikissä voi lähettää muille käyttäjille tekstimuotoisia viestejä, kuvia, videoita ja GIF-animaatioita. Tekstimuotoisia viestejä voi elävöittää emojeilla ja tarroilla. Kikissä voi lisäksi kommunikoida chatbottien kanssa ja pelata niitä vastaan. == Turvallisuus == Kik Messenger sai 4. marraskuuta 2014 yhden pisteen seitsemästä Electronic Frontier Foundation -järjestön pikaviestinvertailussa, jossa keskityttiin yksityisyyteen ja tietoturvaan. Kik sai pisteen siitä, että se salaa käyttäjän ja palvelimen välisen viestinnän. Kik menetti pisteitä siitä, että viestejä ei salata avaimilla joihin ylläpitäjillä ei ole pääsyä, käyttäjät eivät voi varmistaa ettei yhteydenpidossa ole tapahtunut mies välissä -hyökkäystä, viestit eivät ole turvattuja jos vanhat salausavaimet varastetaan, lähdekoodi ei ole avoin vapaalle tarkastelulle, turvasuunnittelua ei ole dokumentoitu riittävän hyvin eikä ulkopuolinen taho ole tarkastanut lähdekoodia viimeisen 12 kuukauden aikana. == Lähteet == Luokka:Pikaviestintäohjelmat Luokka:IOS-sovellukset Luokka:Android-sovellukset Luokka:Seulonnan keskeiset artikkelit
Marjan Štrukelj

Marjan Štrukelj (s. 24. syyskuuta 1964 Nova Gorica) on slovenialainen entinen koskimeloja. Hän edusti uransa alkupuolella Jugoslaviaa ja kuului novagoricalaiseen KK Soške Elektrarne -seuraan. Štrukelj voitti maailmanmestaruuskilpailuissa ensimmäisen mitalinsa 1985, jolloin hän kuului Jugoslavian pronssia saaneeseen kajakkiyksikköjoukkueeseen. Hän oli samassa lajissa hopealla vuoden 1987 kisoissa, joissa Štrukelj otti myös henkilökohtaisen kilpailun pronssimitalin. Hän kuului Jugoslavian joukkueeseen, joka voitti joukkuekilpailun 1989 ja sai hopeaa vuoden 1991 kisoissa. Štrukelj sijoittui kajakkiyksiköiden koskimelonnassa kuudenneksi Barcelonan olympialaisissa 1992 ja oli kolme vuotta myöhemmin Slovenian joukkueessa, joka voitti MM-kisoissa hopeaa. == Lähteet == Luokka:Jugoslavialaiset koskimelojat Luokka:Slovenialaiset koskimelojat Luokka:Vuonna 1964 syntyneet Luokka:Elävät henkilöt